# Csongrád Város Polgármesterétől

Száma: FJL/365-5/2021. **M**

Előadó: Gácsiné Sipos Andrea

## E L Ő T E R J E S Z T É S

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

*Tárgy: 2022.01.01.-2023.12.31. közötti Közvilágítási szolgáltatás beszerzése és a 2021. évi közbeszerzési terv módosítása*

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbiakat terjeszti elő.

Csongrád Városi Önkormányzatnak jelenleg a közvilágítás biztosítására villamos energia ellátás adás-vételi szerződésének hatálya: 2020.01.01. 0:00 órától 2021.12.31. 24.00 óra, a szolgáltató: E2 Hungary Energiakereskedelmi és Szolgáltató Zrt. (1117 Budapest, Infopark sétány 1.).

A város közvilágításának elektromos áramellátásának éves becsült mennyisége**: 895.000 kWh (+/- 15%)**. Jelenleg hatályos szerződésben rögzített egységár: 18,97,- Ft/kWh.

A korábbi évekkel ellentétben az első negyedévben „megszokott” áresés elmaradt.

Az energiapiac alakulását folyamatosan figyelve egy töretlen emelkedést tapasztalhatunk. Április 6-án a 2022-es évi • alaptermék (BL-Base load) záróára **61,31 EUR/MWh**, míg a • csúcstermék (PL-Peak load) ugyanezen a napon 72,69 EUR/MWh-n zárt. Összehasonlításul: tavaly ugyanezen a napon a 2021-es évre az alaptermék záróára 49,59 EUR/MWh volt, míg a csúcsterméké 59,4 EUR/MWh.

Jelenleg a forint értéke emelkedő tendenciát mutat, 1 euro 350,-Ft-val számolva az éves igénybevett energia becsült értéke **22,15,-Ft/kWh-val** kalkulálva:

**Fentiek alapján az éves energia beszerzés becsült nettó értéke nettó: 19 824 250,-Ft**

 (a becsült érték a rendszerhasználati díjak, a VET 147. §-ában meghatározott pénzeszközök, az általános forgalmi adó és az energiaadó összegét nem tartalmazza)

***Megjegyzendő, hogy a becsült érték alapján az éves közvilágítási villamosenergia díj közel 3.000.000,-Ft-val nő.***

***A megszokottól eltérően 2021 január elsején nem történt változás a villamos energia rendszerhasználati díjakban, mivel a következő árszabályozási ciklus kezdő dátumát 2021. április elsejére tűzte ki a Magyar Energetikai és Közmű-szabályozási Hivatal.***

***Április 1-től viszont jelentősen átalakult a díjszerkezet, lesznek díjak, amelyek erősen megdrágulnak, illetve lesznek olyanok, amelyek kivezetésre kerültek.***

***Annak a felhasználónak, aki az átviteli hálózatra – közvetlenül vagy közvetve – 132 kV-nál nagyobb feszültségszinten csatlakozik, vagy az átviteli hálózatra közvetetten az elosztón keresztül csatlakozik, annak az átviteli díj 2,787 Ft/kWh, ami 16%-kal drágább az előző ciklushoz képest.Ha a felhasználó az átviteli hálózatra – közvetlenül vagy közvetve – 132 kV-nál nem nagyobb feszültségszinten csatlakozik, akkor 3,012 Ft/kWh átviteli díjat köteles fizetni, ami 11%-kal drágább.***

A becsült érték meghaladja a szolgáltatás igénybevételénél meghatározott 15.000.000,-Ft-os közbeszerzési értékhatárt, ezért javaslom közbeszerzési eljárás megindítását, közbeszerzési szakértő igénybevételével. A közbeszerzési eljárás kalkulálható időtartama két hónap, a jelenlegi szerződés hatálya 2021. december 31. 24.00 órával lejár, a forint erősödésére tekintettel javaslom az eljárás megindítását, tekintettel arra is, hogy az energia árak viszont folyamatosan növekedő tendenciát mutatnak.

**Tekintettel arra, hogy az éves beszerzésnél már átlépjük a közbeszerzési értékhatárt, javaslom továbbá a közbeszerzési eljárásban két évre (2022-2023.) beszerezni a közvilágítás áramenergiáját.**

Kérem a T. Képviselő-testületet, hogy a jelen előterjesztés 1. számú mellékletét képező beszerzési engedélyokiratot hagyja jóvá, valamint fogadja el a 2021. vére vonatkozó Közbeszerzési terv 2. számú mellékletben szereplők szerinti módosítását.

## HATÁROZATI JAVASLAT

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Csongrád Városi Önkormányzat Képviselő-testületének feladat-és hatáskörében eljárva, Csongrád Város Polgármestere az alábbi döntést hozza:

A „*2022.01.01.-2023.12.31. közötti Közvilágítási szolgáltatás beszerzése és a 2021. évi közbeszerzési terv módosítása”* című előterjesztés alapján a közvilágítás **két évre szóló beszerzésére vonatkozóan elkészített engedélyokiratot**, valamint Csongrád Városi **Önkormányzat 2021. évre vonatkozó közbeszerzési tervének módosítását** jóváhagyja.

A Közbeszerzési Szabályzat alapján az eljárást lefolytatja és annak eredményéről ismételt tájékoztatást ad.

Határidő: 2021. július 30.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési és Üzemeltetési Iroda
4. Gazdálkodási Iroda

Csongrád, 2021. május 20.

 Bedő Tamás

 polgármester

1. **számú melléklet**

**BESZERZÉSI ENGEDÉLYOKIRAT**

1. A beszerző megnevezése és címe: **Csongrád Városi Önkormányzat**

2. Az üzemeltető megnevezése és címe (amennyiben nem azonos a beszerzővel): **NKM Zrt.**

3. A beszerzés lebonyolításával megbízott szerv megnevezése és címe: **Csongrád Városi Önkormányzat (6640 Csongrád, Kossuth tér 7.)**

4. A beszerzés

- megnevezése: **Csongrád város közvilágításának villamos energia beszerzése**

- helye: **Csongrád**

- jellege: **általános**

5. A beszerzés rendeltetése:

- mennyiségi egysége: **Ft,-/kWh**

- mennyisége: **895.000 kWh\*2=1.790.000 kWh**

6. A beszerzés költségelőirányzata, anyagi-műszaki összetétele és éves ütemezése:

ezer Ft-ban:

Megnevezés évek összesen: **2022 és 2023 évekre**

Építés

Építési koncesszió

Árubeszerzés

Szolgáltatás **19.800/év**

Szolgáltatási koncesszió

Beszerzési költségek összesen **39.600**

Beszerzést terhelő ÁFA  **-**

BESZERZÉSI KÖLTSÉGEK ÖSSZESEN: **39.600**

8. A beszerzési költségek forrásai és évek szerinti megoszlása:

E Ft-ban

Megnevezés évek Összesen: **2022 és 2023 évekre**

Saját forrás **39.600**

Pénzeszköz átvétel

Állami támogatás (megnevezése)

Hitel

Egyéb (részletezve)

Pénzügyi fedezet összesen: **39.600**

9. Engedélyhez, illetve tervezéshez kötött beruházások adatai: nem releváns

 - az engedély száma, kelte:

 - jogerőre emelkedés időpontja:

 - a tervező megnevezése:

 Kiviteli tervdokumentáció

- megrendelésének, szerződés megkötésének időpontja:

- szállításának időpontja:

10. A beszerzés

- kezdésének időpontja /év, hó/: **2022.01.01. 00:00 órától** **(CET)**

- befejezésének időpontja /év, hó/:**2023.12.31. 24:00 óráig (CET)**

- időtartam hónapokban: **24 hónap**

11. Az üzembe helyezés várható időpontja /év, hó/: **nem releváns**

 12. Megjegyzések, kikötések:

1. **számú melléklet**

**3.4.3 Közbeszerzési Terv 2021.** 5/2021. (II. 15.) önkormányzati rendelet melléklete

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Sor-szám** | **Megnevezés/ közbeszerzés tárgya** | **Típusa** | **Mennyi-ségi egysége** | **Mennyi-sége** | **Hirdetmény feladásának vagy ajánlattételi felhívás elküldésének dátuma** | **Teljesítés ideje** | **Előze-tesen becsült érték Euro** | **Előzetesen becsült érték eFt** | **Alkal-****mazandó eljárás típus** | **Fede-zet Eu** | **Fede-zet Köz-ponti** | **Fede-zet önrész****önkor-mány-zati** | **Érintett in-tézmény** |
| 1. | Csongrád, Öregszőlőkútjának felú-jítása | Építés | méter | 2387 | 2021. első név | 2021. 4. név | - | 223 489 | Kbt. 115 § Nemzeti nyílt |  | 95 % | 5% | Csongrád Városi Önkormányzat |
| 2. | Közvilágításvillamosenergiaszolgáltató kiválasztása | Szolgál-tatás | kWh | 1790000 | 2021. 2. név | 2022-23. | - | 39 600  | Kbt. 113-115 § |  |  | 100 % | Csongrád Városi Önkormányzat |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |